*Veiledning*

*Du må først ta opp saken med barnehagen. Du kan melde til pedagogisk leder på avdelingen eller styrer i barnehagen. Det er lurt å gi en skriftlig melding. Du kan bruke brevet som ligger på neste side.*

*Om du ikke får tilstrekkelig hjelp i barnehagen må du melde fra til eier av barnehagen. Det kan være kommunen eller et styre (i en organisasjon eller bedrift) hvis det er en privat barnehage. Statsforvalteren kan gjennomføre hendelsesbasert tilsyn på bakgrunn av særskilte årsaker.*

*Skriv på brevet hvem det er du melder til. Fyll inn alle felt og forklar med egne ord hvorfor du er urolig.*

*Fjern veiledningsteksten og annen gul hjelpetekst før du sender brevet.*

Dato: \_\_\_\_\_\_\_\_\_\_\_\_

Til styrer i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ barnehage

Barnehageeier i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kommune/bedrift)

Melding om barnehagemiljø

I kapittel VIII i barnehageloven kommer det fram at barnehagen har ansvar for å følge med på hvordan alle barna har det. Alle ansatte har plikt til å gripe inn om et barn ikke har det bra. Barnehagen må undersøke, og sette inn tiltak dersom et barn ikke har det bra.

Jeg vil melde fra om min bekymring for barnehagemiljøet til barnet mitt.

Navn:

Født:

Barnehage og avdeling:

Jeg/vi er bekymret for barnehagemiljøet til barnet mitt fordi: *Forklar hvorfor du er urolig. Hva ser du? Viser barnet tegn på at hun/han ikke trives? Har barnet venner, hva forteller barnet om barnehagen, føler barnet seg trygg, er de ansatte opptatt av hvordan barnet har det i barnehagen?*

*Dersom det er konkrete hendelser du vil vise til kan du forklare hva som skjedde, når det skjedde og hva du mener barnehagen bør gjøre. Det er ikke du som skal ha løsningen, det er barnehageeier/kommunen som skal løse saken. Du trenger bare å si hva barnet ditt trenger hjelp til, men dersom du ønsker kan du komme med forslag til løsninger.*

Jeg/vi ønsker et møte med dere. Vi ber om at dere undersøker saken etter aktivitetsplikten i kap VIII, og eventuelt setter inn tiltak for at barnet skal få det trygt og godt. Vi ber om en skriftlig plan.

Jeg/vi ser frem til å høre fra dere.

Vennlig hilsen (ditt navn)